उत्तराखंड के शराबबंदी आंदोलन, जल जंगल जमीन के हक की लड़ाई लड़ चुकी तथा उत्तराखंड राज्य के गठन के लिए चले आंदोलन का हिस्सा रही गीता गैरोला की कविताओं का मूल स्वर स्त्री है. यह स्त्री कहीं बेटी है, कहीं प्रेमिका, कहीं घरेलू स्त्री तो कहीं वह इरोम शर्मिला के प्रतीक के जरिये न केवल उनके अदम्य संघर्ष को अपना नैतिक समर्थन देती हैं बल्कि उसके जरिये एक नए बदलाव की आकांक्षा भी पालती हैं.